HU Az Európai Unió Hivatalos Lapja C 309/31

A francia kormány közleménye a szénhidrogének kutatására, feltárására és kitermelésére vonatkozó engedélyek megadásának és felhasználásának feltételeiről szóló 94/22/EK európai parlamenti és tanácsi irányelv (1) alapján

(Hirdetmény folyékony és gáznemű szénhidrogének bányászati kutatására vonatkozó kizárólagos engedélyek – ún. „permis de Cévennes”, „permis d'Alès” és „permis de Navacelles” – iránti kérelmekről)

(EGT-vonatkozású szöveg)

(2008/C 309/10)

2007. december 6-án kelt, és 2008. június 13-án helyesbített kérelmében a Cévennes Petroleum Development Ltd társaság – székhelyének címe: Wembley Point, 1 Harrow Road, Wembley, Middlesex HA9 6DE, Egyesült Királyság – folyékony és gáznemű szénhidrogének kutatására feljogosító kizárólagos engedélyért – ún. „Permis des Cévennes”-ért – folyamodott ötéves időtartamra, körülbelül 4 323 négyzetkilométernyi, Ardèche, Gard és Hérault megyében fekvő területre.

A Schuepbach Energy LLC társaság – székhelyének címe: 2651 North Harwood, Suite 570, Dallas, TX 75201, Amerikai Egyesült Államok – 2008. április 8-i kérelmében folyékony vagy gáznemű szénhidrogének felkutatására feljogosító kizárólagos engedélyért – ún. „Permis d'Alès”-ért – folyamodott hároméves időtartamra, körülbelül 9 810 négyzetkilométernyi, Ardèche, Aveyron, Drome, Gard, Herault, Lozère és Vaucluse megyében fekvő területre. Az engedélykérelem tárgyát képező terület részben megegyezik a „permis de Cévennes” tárgyát képező területtel.

Az Egdon Resources (New Ventures) Ltd (székhelye: Suite 2, 90-96 High Street, Odiham, Hamphshire, RG29 1LP, Egyesült Királyság), az Eagle Energy Limited (székhelye: 21 Beresford Avenue, East Twickenham, TW1 2PY, Egyesült Királyság) és a YCI Resources Ltd (székhelye: Blackstable House, Sheepscombe, Stroud, GL6 3UW, Egyesült Királyság) társaság 2008. május 15-i kérelmében folyékony és gáznemű szénhidrogének felkutatására jogosító kizárólagos engedélyért – ún. „Permis de Navacelles”-ért – folyamodott ötéves időtartamra, körülbelül 576 négyzetkilométernyi, Ardèche és Gard megyében fekvő területre. Az engedélykérelem tárgyát képező terület megegyezik a fenti engedélykérelmekben szereplő területtel.

Az engedélykérelmek tárgyát képező terület határvonalát az újfokban (gr) megadott földrajzi koordinátáikkal meghatározott alábbi pontokat felsorolásuk sorrendjében összekötő hosszúsági és szélességi körök ívei alkotják, kezdő meridiánnak a párizsi hosszúsági kört véve.

Pont Hosszúság Szélesség A 2,90 gr K 49,80 gr É B 2,90 gr K 49,50 gr É C 2,80 gr K 49,50 gr É D 2,80 gr K 49,40 gr É E 2,70 gr K 49,40 gr É F 2,70 gr K 49,30 gr É G 2,60 gr K 49,30 gr É H 2,60 gr K 49,20 gr É I 2,50 gr K 49,20 gr É J 2,50 gr K 49,10 gr É K 2,40 gr K 49,10 gr É L 2,40 gr K 48,80 gr É M 2,30 gr K 48,80 gr É N 2,30 gr K 48,70 gr É O 2,20 gr K 48,70 gr É P 2,20 gr K 48,60 gr É Q 2,10 gr K 48,60 gr É R 2,10 gr K 48,50 gr É S 1,60 gr K 48,50 gr É T 1,60 gr K 48,30 gr É U 1,40 gr K 48,30 gr É V 1,40 gr K 48,40 gr É W 1,20 gr K 48,40 gr É X 1,20 gr K 48,60 gr É Y 0,90 gr K 48,60 gr É Z 0,90 gr K 48,70 gr É AA 0,80 gr K 48,70 gr É AB 0,80 gr K 48,80 gr É AC 0,70 gr K 48,80 gr É AD 0,70 gr K 49,00 gr É AE 0,80 gr K 49,00 gr É AF 0,80 gr K 49,40 gr É AG 1,40 gr K 49,40 gr É AH 1,40 gr K 49,10 gr É AI 1,20 gr K 49,10 gr É AJ 1,20 gr K 48,90 gr É AK 1,70 gr K 48,90 gr É AL 1,70 gr K 49,10 gr É AM 1,80 gr K 49,10 gr É AN 1,80 gr K 49,20 gr É AO 1,90 gr K 49,20 gr É AP 1,90 gr K 49,40 gr É AQ 2,00 gr K 49,40 gr É AR 2,00 gr K 49,50 gr É AS 2,10 gr K 49,50 gr É AT 2,10 gr K 49,60 gr É AU 2,30 gr K 49,60 gr É AV 2,30 gr K 49,70 gr É AW 2,50 gr K 49,70 gr É AX 2,50 gr K 49,80 gr É

A kérelmek benyújtása és az engedély kiadásának feltételei

A kezdeti kérelmek és a versengő kérelmek benyújtói kötelesek igazolni, hogy teljesülnek a bányászati engedélyekről és a földfelszín alatti tárolási engedélyekről szóló, 2006. június 2-i 2006-648. sz. rendelet (décret) (Journal officiel de la République française, 2006. június 3.) 4. és 5. cikkében meghatározott feltételek.

Az érdekeltek e hirdetmény közzétételétől számítva kilencven napon belül a szénhidrogénekre vonatkozó franciaországi bányászati engedélyek megszerzéséről szóló, az Európai Közösségek Hivatalos Lapja 1994. december 30-i C 374. számának 11. oldalán közzétett hirdetményben összefoglalt, valamint a bányászati engedélyekről és a földfelszín alatti tárolási engedélyekről szóló 2006-648. sz. rendeletben előírt szabályok szerint versengő kérelmet nyújthatnak be. A versengő kérelmeket a bányászati miniszternek kell címezni, és az alább megadott címre kell beküldeni.

A kezdeti és a versengő kérelmekről a bányászati engedélyek odaítélésének a fenti rendelet 6. cikkében meghatározott kritériumai alapján születik döntés, legkésőbb 2010. április 8-án.

A tevékenység gyakorlásának és megszüntetésének feltételei és követelményei

A kérelmezők figyelmébe ajánljuk a bányászati törvénykönyv 79. és 79.1. sz. cikkét és a bányászati munkákról, a földfelszín alatti tárolási munkákról, valamint a bányák és a földfelszín alatti tárolás felügyeletéről szóló, 2006. június 2-i 2006-649 sz. rendeletet (décret) (Journal Officiel de la République Française, 2006. június 3.).

További felvilágosításért a környezetvédelemért, az energiaügyért, a fenntartható fejlődésért és a területszabályozásért felelős minisztériumhoz fordulhat: Ministère de l'écologie, de l'énergie, du développement durable et de l'aménagement du territoire (direction générale de l'énergie et climat, direction de l'énergie, Sous-direction de la Sécurité d'Approvisionnement et des Nouveaux Produits Energétiques, bureau exploration production des hydrocarbures), 41, boulevard Vincent Auriol, F-75703 Paris Cedex 13 (tel.: (33) 153 94 14 81, fax: (33) 153 94 14 40).

A fent említett törvényi és rendeleti rendelkezéseket a Légifrance honlapon lehet megtekinteni:

http://www.legifrance.gouv.fr

(1) HL L 164., 1994.6.30., 3. o.